**Robert Nouzaret** (s. 29. syyskuuta 1943) on ranskalainen jalkapallovalmentaja ja entinen puolustava keskikenttäpelaaja.

Ura pelaajana
-------------

Nouzaret'n peliuran suurimmaksi saavutukseksi jäi Coupe de Francen mestaruus Olympique Lyonnais'n paidassa 1967. Hän edusti useita ranskalaisseuroja, muttei koskaan esiintynyt Ranskan maajoukkuepaidassa. Nouzaret lopetti uransa US Orléansin joukkueessa kauteen 1975–76. Hän oli toiminut seuran pelaajavalmentajana vuodesta 1974.

**Meriitit pelaajana**

* Coupe de France: 1967

Ura valmentajana
----------------

US Orléansin pelaajavalmentajana 1974 aloittanut Nouzaret on pitkällä valmennusurallaan toiminut useiden ranskalaisseurojen luotsina. Parhaiten hänet tunnetaan Montpellier HSC:n päävalmentajana kolmeen otteeseen. Lisäksi hän on toiminut seuran managerina vuosina 1991–1996. 

Valmennusurallaan Nouzaret luotsasi AS Saint-Étiennen kakkosliigan mestariksi 1999 ja Olympique Lyonnais'n kakkoseksi 1987. Korsikalaisseura SC Bastian päävalmentajana Nouzaret oli Coupe de Francen finaalissa 2002 häviämässä FC Lorientille 1–0.

Maajoukkuevalmentajana Nouzaret debytoi Norsunluurannikon maajoukkueessa 1996. Hänen johdollaan *Norsut* etenivät puolivälieriin Afrikan mestaruuskisoissa 1998. Hän palasi *Norsujen* luotsiksi vuonna 2002. Toinen yritys ei ollut järin menestyksekäs *Norsujen* jäätyä Afrikan mestaruuskisojen karsintakierrokselle ensi kerran sitten vuoden 1976 turnauksen.

Joulukuussa 2006 Nouzaret siirtyi Guinean maajoukkuevalmentajaksi. Hän johdatti joukkueen Afrikan mestaruuskisoihin 2008. Guinea oli alkulohkonsa toinen isäntämaa Ghanan joukkueen jälkeen jättäen taakseen Roger Lemerren luotsaaman Marokon joukkueen. Tie katkesi puolivälierissä 5–0 rökäletappioon Norsunluurannikon maajoukkueelle.

Kesäkuussa 2009 Nouzaret ilmoitti jättävänsä Guinean maajoukkuevalmentajan tehtävät. Lähdön taustalla ovat Guinean heikot esitykset MM2010-karsinnoissa. 

Heinäkuussa 2010 Nouzaret palasi jälleen sorvin ääreen allekirjoitettuaan sopimuksen Kongon DT:n maajoukkueen päävalmentajan tehtävistä. Tavoitteena on johdattaa joukkue Afrikan mestaruusturnaukseen 2012.  Nouzaret kuitenkin erosi tehtävistään kesken sopimuskautensa elokuun lopussa 2011 hänen ja maan jalkapalloliiton johdon välisen epäluottamuksen vuoksi.  Samalla 67-vuotias Nouzaret ilmoitti lopettavansa myös lähes 40 vuotta kestäneen valmennusuransa. 

**Meriitit valmentajana**

* Coupe de France
	+ Hopeaa 2002
* Ligue 2: 1999
	+ Hopeaa 1987
* Jalkapallon Afrikan-mestaruuskilpailut
	+ Puolivälierät 1998, 2008

Lähteet
-------

1. ↑  Camara replaces Nouzaret
2. ↑  Nouzaret nouveau sélectionneur (Arkistoitu – Internet Archive)
3. ↑  DR Congo coach Robert Nouzaret resigns
4. ↑  Nouzaret quits as Congo coach (Arkistoitu – Internet Archive)


|  |  |  |
| --- | --- | --- |
| Edeltäjä:**Louis Favre/André CristolJacques BonnetGérard Bernardet** | **Montpellier Hérault SC:n päävalmentaja**1976–19801982–19842004–2005 | Seuraaja:**Kader FidourMichel MézyJean-François Domergue** |

|  |  |  |
| --- | --- | --- |
| Edeltäjä:**Robert Herbin** | **Olympique Lyonnais'n päävalmentaja**1985–10/1987 | Seuraaja:**Denis Papas** |

|  |  |  |
| --- | --- | --- |
| Edeltäjä:**Pierre Mankowski** | **SM Caenin päävalmentaja**1988–12/1989 | Seuraaja:**Daniel Jeandupeux** |

|  |  |  |
| --- | --- | --- |
| Edeltäjä:**Robert Herbin&Pierre Repellini** | **AS Saint-Étiennen päävalmentaja**1998–9/2000 | Seuraaja:**John Toshack** |

|  |  |  |
| --- | --- | --- |
| Edeltäjä:**Alain Giresse** | **Toulouse FC:n päävalmentaja**10/2000–2001 | Seuraaja:**Erick Mombaerts** |

|  |  |  |
| --- | --- | --- |
| Edeltäjä:**Patrice Neveu** | **Guinean maajoukkueen päävalmentaja**12/2006–6/2009 | Seuraaja:**Titi Camara** |

|  |  |  |
| --- | --- | --- |
| Edeltäjä:**Patrice Neveu** | **Kongon DT:n maajoukkueen päävalmentaja**7/2010–8/2011 | Seuraaja:**Claude Le Roy** |